Komisijos reglamentas (EB) Nr. 604/2004
2004 m. kovo 29 d.
dėl informacijos apie tabaką pateikimo nuo 2000 bei vėlesnių metų derliaus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 2075/92 dėl bendro žaliavinio tabako rinkos organizavimo [1], su paskutiniais pakeitimais, padarytais Reglamentu (EB) Nr. 2319/2003 [2], ypač į jo 21 straipsnį,
kadangi:
(1) 1999 m. gruodžio 14 d. Komisijos reglamentas (EB) Nr. 2636/1999 dėl informacijos apie tabaką pateikimo nuo 2000 m. bei vėlesnių metų derliaus ir panaikinantis Reglamentą (EEB) Nr. 1771/93 [3] buvo iš esmės kelis kartus iš dalies keistas [4]. Siekiant aiškumo ir racionalumo, minėtas reglamentas turėtų būti susistemintas.
(2) Turėtų būti nustatyta informacija, kurią reikia pateikti pagal Reglamentą (EEB) Nr. 2075/92, ir nustatyti šiam reglamentui taikyti priimti reglamentai.
(3) Siekiant veiksmingo administravimo ši informacija turėtų būti sugrupuota ir turėtų būti nustatytas jos pateikimo grafikas.
(4) Šiame reglamente numatytos priemonės atitinka Tabako vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Valstybės narės pateikia I, II ir III prieduose nustatytą informaciją laikantis juose nurodytų terminų.
Informacija pateikiama apie kiekvieną derlių ir veislių grupę.
2 straipsnis
Valstybės narės imasi priemonių, būtinų užtikrinti, kad atitinkami ekonominės veiklos vykdytojai pateiktų būtiną informaciją laikydamiesi atitinkamų terminų.
3 straipsnis
Informacija apie pirminio perdirbimo įmonių turimas atsargas pateikiama laikantis III priedo.
4 straipsnis
Reglamentas (EB) Nr. 2636/1999 panaikinamas
Nuorodos į panaikintą reglamentą laikomos nuorodomis į šį reglamentą ir skaitomos laikantis V priede pateiktos koreliacinės lentelės.
5 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. kovo 29 d.